આ વર્ષે ઑસ્કારમાં બેસ્ટ ફિલ્મનો એવોર્ડ મેળવનારી ફિલ્મ ’ધ શેપ ઑફ વૉટર’ રહી. આ ફિલ્મને બેસ્ટ ફિલ્મ ઉપરાંત બેસ્ટ ડાયરેક્શન, ઑરિડિનલ સ્કોર, બેસ્ટ પ્રૉડક્શન ડિઝાઈન એવોર્ડ પણ મળ્યા છે. આ ફિલ્મ કોલ્ડ વૉર પર આધારિત છે. આ ફિલ્મની સ્ટોરી એક છોકરીની આસપાસ ફર્યા કરે છે જે બોલી નથી શકતી. આ છોકરી અમેરિકાનાં બાલ્ટીમોરની એક પ્રાઈવેટ લેબોરેટરીમાં ચોકીદારનું કામ કરતી હોય છે. આ મહિલાને એક રહસ્યમયી સમુદ્રી જીવ સાથે પ્રેમ થઈ જાય છે. આ સમુદ્રી જીવને સાઉથ અમેરિકાથી કર્નલ રિચર્ડ સ્ટ્રિકલેન્ડ લાવ્યા હોય છે.